Henrik Kalocsai

Henrik Kalocsai (28. marraskuuta 1940 Budapest – 22. toukokuuta 2012) oli unkarilainen kolmiloikkaaja ja pituushyppääjä.

Kalocsai sijoittui Belgradin EM-kilpailuissa 1962 pituushypyssä kuudenneksi tuloksella 766 cm. Uransa merkittävimpään saavutukseen hän ylsi Budapestin EM-kilpailuissa 1966 nappaamalla kolmiloikassa pronssia tuloksella 16,59 m. Sisäratojen EM-kilpailuissa 1967 Prahassa hän saavutti kolmiloikassa hopeaa tuloksella 16,45 m. Ulkoratojen EM-kilpailuissa 1969 Ateenassa hän sijoittui kolmiloikassa kymmenenneksi tuloksella 15,79 m.

Kesäolympialaisiin Kalocsai osallistui kahdesti: Tokiossa 1964 hän oli pituushypyssä 19:s ja kolmiloikassa 28:s karsiutuen kummassakin lajissa loppukilpailusta, ja Méxicossa 1968 hän sijoittui kolmiloikassa kymmenenneksi. Pituushypyssä Kalocsain ennätys oli 786 senttimetriä vuodelta 1970 ja kolmiloikassa 16,73 metriä vuodelta 1967.

Kalocsai kuoli 22. toukokuuta 2012. Hän oli kuollessaan 71-vuotias.

Lähteet 

 
 
 Henrik Kalocsai Biography and Olympic Results  Olympics at Sports-Reference.com 
 Henrik Kalocsai Tilastopajan tietokannassa

Viitteet 

Unkarilaiset kolmiloikkaajat
Unkarilaiset pituushyppääjät
Vuonna 1940 syntyneet
Vuonna 2012 kuolleet